Source: http://docplayer.fi/51142507-Harmalan-kosteikon-toimenpidesuunnitelma.html
Timestamp: 2018-06-18 10:11:56+00:00
Document Index: 2531197

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ']

Härmälän kosteikon toimenpidesuunnitelma - PDF
Download "Härmälän kosteikon toimenpidesuunnitelma"
1 Härmälän kosteikon toimenpidesuunnitelma Suomen riistakeskus Kotiseutukosteikko Life+ Riistanhoidonsuunnittelija Timo Niemelä
2 SISÄLLYSLUETTELO 1 Hankkeen perustiedot Toimenpiteiden yleiskuvaus ja tavoitteet Kosteikon sijainti Toteutus-, hoito- ja rahoitusvastuut Kosteikon perustamista varten hankitut suostumukset Osallistaminen Suunnittelualueen tila Alueen yleiskuvaus Suojelualueet ja muut luontoarvot Pohjavesialueet Muinaisjäännökset Toteutus Kosteikon yksilöity toteutustapa ja aika Kosteikon mitoitustiedot Selvitys kosteikon vaikutusalueesta ja padotuskorkeuksista Kosteikon perustamiseksi tarvittavat patorakenteet ja -laitteet Selvitys kosteikkoalueen rakenteesta Puuston ja kasvillisuuden käsittely Hankkeen vaikutusten arviointi Kosteikon perustamisen vaikutukset vesi- ja ympäristönsuojelulain näkökulmasta Arvio vedennoston vaikutuksista kosteikkoalueen ulkopuolella viljeltävien peltojen kuivatustilanteeseen tai muuhun maankäyttöön Natura-arvioinnin tarveharkinta Kosteikon seurannat ja jatkohoito Kosteikon hoitoseuranta ja jatkohoidon järjestäminen Pienpetojen pyyntisuunnitelma Vaikuttavuusseurannat Vesilintulaskennat Saalisseuranta osana riistavarojen kestävän käytön ohjausta Hankkeen kustannusarvio Hankkeen toteuttamiseksi tarvittavat viranomaisluvat Paikallisen ELY-keskuksen lupa/lausunto hankkeen toteuttamiseksi Maankäyttö- ja rakennuslaissa tarkoitettu maisematyölupa... 14
3 1 1 Hankkeen perustiedot 1.1 Toimenpiteiden yleiskuvaus ja tavoitteet Sauvossa Härmälän tilalla sijaitsevalle riistapelolle on tarkoitus perustaa monivaikutteinen kosteikko patoamalla. Toimenpiteiden tavoitteena on lisätä erityisesti vesilinnuille soveltuvien poikue-elinympäristöjen määrää sekä edistää luonnon monimuotoisuutta ja parantaa vesiensuojelua. Kosteikko kuuluu Suomen riistakeskuksen valtakunnallisessa Kotiseutukosteikko Life+ - hankkeessa rakentuvaan vesilintu- ja kosteikkoelinympäristöjen hoidon mallikohteiden verkostoon. 1.2 Kosteikon sijainti Lääni: Länsi-Suomi Maakunta: Varsinais-Suomi Kunta: Sauvo Kylä: Härmälä Kiinteistö: Härmälä Keskipisteen koordinaatit (KKJ): , Kuva 1. Kosteikkokohteen sijainti ja lähestymiskartta mittakaavassa 1: , Maanmittauslaitos, lupa nro 326/MML/11, Pohjakartta Maanmittauslaitos lupanro 326/MML/11.
4 2 Kuva 2. Kohteen sijainti maastokartalla 1:2000 ja vaaitukseen perustuva kosteikon vesialueen rajaus sinisellä viivalla, Maanmittauslaitos, lupa nro 326/MML/11, Pohjakartta Maanmittauslaitos lupanro 326/MML/ Toteutus-, hoito- ja rahoitusvastuut Kosteikkohankkeen toteuttaja: Kosteikkosuunnittelu: Mikko Koho Suomen riistakeskus, Timo Niemelä Rahoitusvastuu(t): Suomen riistakeskus, Kotiseutukosteikko Life -hanke 100 % Työmaan työnjohtaja: Suomen riistakeskus Kosteikkoalueelta tehtävästä puuston poistosta vastaa maanomistaja tai kauppasopimuksessa määritelty hakkuuoikeuden haltija. Suomen riistakeskus vastaa rakennustyövaiheessa siitä, että patorakenteet on toteutettu kohteen vaatimustasoon nähden riittävin lujuus- ja mitoitusvaatimuksin. Vastuu kosteikon patorakenteiden ylläpidosta ja alueen hoidosta siirtyy hankkeen toteuttajalle kosteikon rakennusvaiheen päätteeksi pidettävässä loppukatselmuksessa. Suomen riistakeskus ei korvaa suunnitelman mukaisesta kosteikkorakentamisesta aiheutuvia vettymishaittoja tai muutoksia kosteikon lähiympäristön kuivatilassa.
5 3 1.4 Kosteikon perustamista varten hankitut suostumukset Kosteikon perustamista varten hankitut maanomistajien suostumukset on kirjattu sopimusosapuolten laatimaan hankkeen toteuttamisen esisopimukseen (ks. liite 1). Esisopimuksen alustavat suostumukset vahvistuvat sitoviksi toimenpidesuunnitelman hyväksyttämisen yhteydessä. 1.5 Osallistaminen Suomen riistakeskuksen Kotiseutukosteikko Life+ -hankkeessa tuetaan yksityismaanomistajien aloitteesta käynnistyviä kosteikkohankkeita, mikä edellyttää paikallislähtöistä ja osallistavan suunnittelun periaatteita kunnioittavaa lähestymistapaa. Ajatus Härmälän tilan maille sijoittuvan kosteikon perustamisesta lähti liikkeelle maanomistajan omasta esityksestä ja hänen kiinnostuksesta vesilintuelinympäristöjen hoitoa kohtaan. Esiselvitysvaiheen jälkeen järjestettiin yhteinen kartoitus- ja suunnittelupalaveri, jossa käytiin läpi tarkemmin kosteikon perustamisen reunaehdot sekä hankkeen toteuttamiseen liittyvät pelisäännöt. Maanomistaja on ollut aktiivinen ja edistänyt hankkeen toteuttamista koko suunnitteluprosessin ajan, jolloin hänen toiveensa on voitu ottaa huomioon tätä kosteikkosuunnitelmaa laadittaessa.
6 4 2 Suunnittelualueen tila 2.1 Alueen yleiskuvaus Kosteikkosuunnittelualue sijaitsee Sauvon Silkkilänjärven länsipuolella sijaitsevassa metsien rikkomassa varsinaissuomalaisessa viljelymaisemassa. Kosteikko on tarkoitus perustaa riistapeltokäytössä olleelle kosteapohjaiselle pellolle sekä tähän rajoittuvalle osin lehtomaisesta ja soistuneesta kankaasta koostuvalle metsämaalle. Perustettava kosteikko rajautuu kahteen peräkkäiseen aiemmin rakennettuun syvähköön kastelu- ja laskeutusaltaaseen. 2.2 Suojelualueet ja muut luontoarvot Varsinaisella toimenpidealueella tai sen välittömässä lähiympäristössä ei ole tiedossa olevia sellaisia luontoarvoja, joita kosteikon rakentaminen voisi vaarantaa tai heikentää (lajitiedot tarkistettu Varsinais-Suomen ELY-keskuksen tietojärjestelmistä , ks. liite 2). Padottavalla ojalla ei ole myöskään kalataloudellista arvoa. 2.3 Pohjavesialueet Suunnitelmassa tarkoitettu toimenpidealue ei sijaitse pohjavesialueella. 2.4 Muinaisjäännökset Suunnittelualueella tai sen välittömässä läheisyydessä ei ole muinaismuistolain (295/1963) perusteella rauhoitettuja suojelukohteita.
7 5 3 Toteutus 3.1 Kosteikon yksilöity toteutustapa ja aika Kosteikko perustetaan patoamalla siten, että vedennoston vaikutusalue rajautuu alueen luontaisten maastonpiirteiden mukaisesti. Hankkeen kaikki vaikutukset kohdistuvat vain yhden maanomistajan maille, joka on antanut suostumuksensa hankkeen toteuttamiselle tässä suunnitelmassa esitetyllä tavalla. Kosteikon rakennustyöt on tarkoitus aloittaa loppukesästä Kosteikon mitoitustiedot Kosteikon mitoitustiedot on esitetty taulukossa 1. Laskennassa käytetty ylivaluma (Hq 1/20) perustuu järvettömän valuma-alueen (Hq 1/20) nomogrammiin (Nissinen 1984, julkaisematon). Kosteikon sijaintialueen lumen vesiarvo on määritetty puolestaan Jaakko Perälän ja Marja Reunan julkaisussa (Lumen vesiarvon alueellinen ja ajallinen vaihtelu, ympäristöhallinnon julkaisuja 56, Helsinki 1990) esitettyä lumen vesiarvokarttaa apuna käyttäen. Mitoitustietojen perusteena oleva kosteikon valuma-alue on esitetty kuvassa 3. Taulukko 1. Härmälän kosteikon mitoitustiedot Mitoitustiedot: Härmälän kosteikko Valuma-alue (F) 0,24 km 2 Valuma-alueella peltoa Kosteikon pinta-ala Altaiden vesipinta-ala Altaiden pinta-ala suojakaistoineen 1,10 ha 2,10 ha 1,46 ha 2,10 ha Ylivaluma (Hq 1/20) 250 l/s/km 2 Vesipoikkileikkaus (A) 18,17 m 2 Keskisyvyys 0,30 m Kosteikon pinta-ala valumaalueesta 8,75 % Pellon pinta-ala valuma-alueesta 4,58 % Ylivaluma (Hq 1/20) 0,06 m 3 /s Keskiylivirtaama (MHQ) 0,033 m 3 /s Virtausnopeus Pintakuorma Viipymä 0,0018 m/s 0,008 m/h 36,9 h
8 6 Kuva 3. Kosteikon valuma-alueen rajaus maastokartalla 1:4000, Maanmittauslaitos, lupa nro 326/MML/11, Pohjakartta Maanmittauslaitos lupanro 326/MML/ Selvitys kosteikon vaikutusalueesta ja padotuskorkeuksista Kosteikkosuunnittelun edellyttämät maaston vaaitusmittaukset toteutettiin Geotrim LL400 tasolaserin avulla. Käytetty vaaitusmenetelmä perustuu suunnittelualueen suhteellisiin korkeuseroihin, eikä padotustasoa ole tämän vuoksi sidottu valtakunnalliseen korkeusjärjestelmään. Kuvassa 4 on esitetty maanomistajan hyväksymän padotustason määrittämä kosteikon vesialueen rajaus sekä poikkileikkauskuvan sijainti kosteikolla. Vesilintukosteikon suunnittelun lähtökohtana oli löytää kohteelle sellainen padotustaso, jolla saavutettaisiin optimaalisin kosteikon vesisyvyyden ja pinta-alan suhde. Koska vedennoston vaikutukset kohdistuvat kokonaisuudessaan hankkeen toteuttajana toimivan maanomistajan maille, ei suunnittelun yhteydessä katsottu tarpeelliseksi maankäytön kuivatusvarojen määrittämistä.
9 7 Kuva 4. Vaaitusmittauksiin perustuva kosteikon vesialueen rajaus ja suunnitelman liitteessä 3 esitetyn poikkileikkauskuvan sijainti kosteikkoalueella, Maanmittauslaitos, lupa nro 326/MML/11, Pohjakartta Maanmittauslaitos lupanro 326/MML/ Kosteikon perustamiseksi tarvittavat patorakenteet ja -laitteet Kosteikon perustamiseksi rakennetaan loivasti kaareva patopenger, jonka pituus on noin 80 metriä ja keskimääräinen korkeus 80 cm:ä. Rakennustyö aloitetaan poistamalla patolinjalta pintamaa aina noin 10 metrin leveydeltä, jotta patopenger voidaan rakentaa homogeenisen pohjamaan päälle. Patopenger rakennetaan kerroksittain, joita tiivistetään työn edetessä kaivinkoneella edestakaisin patovallin päällä ajaen. Patovallin rakentamiseen tarvittavat maamassat noin 500 m 3 kaivetaan pääosin patorakennuspaikalta kosteikon puolelta. Mikäli alueelta löytyy savea, käytetään sitä padon kosteikon puoleisen etuluiskan tiivistämiseen. Patopenkereen harjaleveydeksi on suunniteltu noin 3 metriä, jolloin tulevia hoito- ja huoltotoimenpiteitä voidaan tehdä maatalouskoneita apuna käyttäen. Patopenkereen yksityiskohtaisemmat mitat ja luiskakaltevuudet on esitetty patopenkereen periaatekuvassa liitteessä 4. Riistakosteikon tehokkaan hoidon ja tulevien vuosien tuottokyvyn turvaamiseksi patopenkereen kosteikon syvimpään kohtaan asennetaan vedenpinnan säätelyyn soveltuva 560/500 mm patomunkki, jonka avulla kosteikko voidaan tarvittaessa tyhjentää kesannointia varten (kuva 5). Munkki varustetaan 200/174 mm tulo- ja lähtöputkella, mikä riittää hyvin kosteikkoon tulevien keskimääräisten vesimäärien käsittelyyn. Suurempien virtaamien varalle patopenkereeseen rakennetaan ylivuotokynnys, jonka korkeusasema määritellään rakennusvaiheessa maanomistajan toiveiden mukaisesti.
10 8 Kuva 5. Patomunkin settilankkujen määrää muuttamalla voidaan helposti säädellä vedenpinnan korkeutta. Munkin avulla kosteikko voidaan tarvittaessa myös tyhjentää. 3.5 Selvitys kosteikkoalueen rakenteesta Kosteikon rakenteellisen suunnittelun lähtökohtana on luoda alueesta merkittävä vesilintujen suosima ravinnonhankinta- ja poikue-elinympäristö. Perustettava kosteikko on yleisominaisuuksiltaan matala keskisyvyyden ollessa vain noin 30 cm:n luokkaa (ks. myös liitteessä 3 esitetty kosteikon poikkileikkauskuva). Patopenkereen edustalla on kuitenkin hieman laajempi noin 50 cm:n syvyinen vesialue, mikä on suositeltu vedensyvyys myös vesiensuojelukosteikoissa. Vesiensuojelunäkökohdat otetaan huomioon kohteen suunnittelussa kaivamalla kosteikkoalueelle kaksi kiintoaineen pidättämiseen soveltuvaa syvempää laskeutusallasta. Kosteikon hydraulista tehokkuutta parannetaan entisestään rakentamalla alueelle kosteikon poikittaissuuntainen harjanne sekä muutamia vedenpinnan yläpuolelle kohoavia vesilintujen pesimäsaarekkeita. Nämä yksityiskohdat lisäävät erityisesti kosteikon rakenteellista monimuotoisuutta sekä reunavyöhykkeen ja erilaisten pienelinympäristöjen määrää. Rakenteiden sijainti kosteikkoalueella on esitetty suunnitelmakartalla liitteessä 5 ja tarkemmat mitoitustiedot kuvina liitteissä 6 ja 7.
11 9 3.6 Puuston ja kasvillisuuden käsittely Kosteikon perustamiseksi päädyttiin poistamaan puustoa erityisesti pellon itäpuolelle rajautuvasta reunametsiköstä, jotta suunniteltu vedennosto olisi mahdollista toteuttaa turvallisesti aiheuttamatta tarpeetonta haittaa metsänkasvatukselle. Metsän käsittely ja leimikon rajaus toteutettiin tilalle laaditun metsäsuunnitelman suosituksia noudattaen. Enimmät hakkuutähteet pyrittiin puimaan kasoille kosteikon vesialueen reunoille siten, että ne tarjoaisivat puolisukeltajasorsille soveltuvia pesimäaikaisia suojapaikkoja.
12 10 4 Hankkeen vaikutusten arviointi 4.1 Kosteikon perustamisen vaikutukset vesi- ja ympäristönsuojelulain näkökulmasta Kosteikkohankkeen toteuttamisesta on annettu tietoja ja keskusteltu avoimesti Varsinais-Suomen ELY-keskuksen viranomaisten kanssa, eikä näissä selvityksissä ole tullut esille mitään sellaista, jonka perusteella olisi syytä olettaa, että kosteikon perustamisesta saattaisi aiheutua vesi- ja/tai ympäristönsuojelulaissa tarkoitettuja kiellettyjä seurauksia. Kosteikon rakentamisaikaiset vaikutukset kohdistuvat kokonaisuudessaan toteuttajana toimivan maanomistajan maille, eikä hankkeen toteuttaminen siten loukkaa tai aiheuta haittaa yleiselle edulle. 4.2 Arvio vedennoston vaikutuksista kosteikkoalueen ulkopuolella viljeltävien peltojen kuivatustilanteeseen tai muuhun maankäyttöön Kosteikon paikka on valittu siten, että vedennosto voidaan toteuttaa kohteella mahdollisimman hallitusti ja aiheuttamatta suurempaa haittaa lähialueiden muulle maankäytölle. Kosteikon vesialue on merkitty maastoon ja maanomistaja on tietoinen vedennoston seurauksena aiheutuvista kuivatustilan muutoksista ja näiden vaikutuksista lähiympäristön maankäyttöön. 4.3 Natura-arvioinnin tarveharkinta Alueen läheisyydessä ei ole Natura 2000 verkostoon kuuluvia suojelualueita, joten perusteita Natura-arvioinnin tarveharkinnalle ei ole.
13 11 5 Kosteikon seurannat ja jatkohoito 5.1 Kosteikon hoitoseuranta ja jatkohoidon järjestäminen Maanomistaja on hankkeen toteuttajana vastuussa perustettavan kosteikon ylläpidosta kaikkine siihen liittyvine hoito- ja seurantatöineen. Kosteikon perustamista seuraavien vuosien aikana ja erityisesti tulvien jälkeen on tärkeää tarkkailla kosteikon padon kuntoa ja patolaitteiden toimintaa. Kaikki patorakenteissa havaitut pienetkin vuotokohdat on korjattava viipymättä. Kosteikon syvänteisiin kertyvien massojen määrää kannattaa niin ikään seurata aika ajoin. Mikäli lietevara on täyttynyt, on altaat ruopattava ja niistä kertyvät ravinteikkaat massat läjitettävä riittävän kauas kosteikosta. Kosteikon hoitotöistä huolehtiminen parantaa ennen kaikkea kosteikon pitkänajan tuottavuutta sekä ylläpitää kosteikon puhdistusprosessien toimintaa vesiensuojelunäkökulmasta tarkasteltuna. Paikalliselle toteuttajataholle annetaan tarvittaessa lisäohjeita kosteikon toiminnan ja tuottavuuden ylläpidon kannalta tärkeiden hoito- ja kunnossapitotöiden toteuttamisesta. 5.2 Pienpetojen pyyntisuunnitelma Mallikosteikkokohteille laadittavan tehostetun pienpetojen pyyntisuunnitelman tavoitteena on motivoida paikalliset kosteikonhoitajat lisäämään vierasperäisiin pienpetoihin kohdistamaa pyyntipainetta kosteikoilla ja niiden lähiympäristöissä. Pienpetopyynnin huomioon ottaminen on erittäin tärkeää, jotta vesilintuelinympäristöjen parantamiseen tähtäävien toimenpiteiden positiiviset vaikutukset eivät valuisi hukkaan runsastuvien pienpetokantojen aiheuttaman saalistuspaineen kasvun myötä. Kuva 6. Kosteikon lähiympäristöön viritetty KaNu loukku soveltuu erinomaisesti esimerkiksi supikoirien pyyntiin.
14 Vaikuttavuusseurannat Vesilintulaskennat Vesilintulaskentojen tarkoituksena on mitata kosteikon luontaisten ravintovarojen linnustovaikutuksia sekä tuottaa vertailuaineistoa erilaisten kunnostushankkeiden vaikuttavuudesta. Vesilinnut soveltuvat indikaattorilajeina muutoinkin erinomaisesti hankkeen luontovaikutusten mittaamiseen, sillä niiden runsausmuutokset kuvastavat lahjomattomasti kosteikkoympäristön laadun muutoksia ja antavat siten viitteitä myös muista lajistovaikutuksista. Kosteikolle on perustettu vesilintujen laskentapiste Riista- ja kalatalouden tutkimuslaitoksen ohjeiden mukaisesti. Laskentaohjelmaan sisältyy toukokuussa toteutettavat vesilintujen parilaskennat (2 kpl), kesä-heinäkuun aikana tehtävä poikuelaskenta sekä elokuun puoliväliin mennessä toteutettava vesilintujen kertymälaskenta. Laskennat tehdään sekä ennen että jälkeen kosteikon perustamista. Laskentaohjelma ulottuu vuoden 2015 loppuun asti, jonka aikana laskentojen käytännön toteuttamisesta vastaa maanomistaja Mikko Koho. Vertailukelpoisten ja vääristymättömien laskentatulosten saamiseksi ruokintaa ei saa aloittaa kosteikolla ennen elokuun alkupuolella tehtävää vesilintujen kertymälaskentaa. Metsästyskauden aikainen lisäruokinta ei saa myöskään vääristää seuraavana keväänä toteutettavan parilaskennan tuloksia Saalisseuranta osana riistavarojen kestävän käytön ohjausta Vesilintujen metsästyskuolleisuutta seurataan kosteikolla saalisseurannan avulla. Seurantatietoja hyödynnetään mm. metsästyksen vaikutuksia arvioitaessa sekä kestävän metsästysverotuksen mitoittamisessa. Metsästysoikeuden haltija pitää kirjaa kosteikkokohteelta metsästyskauden ( ) aikana saadusta saaliista. Perusseurannassa saadun saaliin lukumäärä kirjataan ylös lajeittain (x sinisorsaa, x tavia jne.).
15 13 6 Hankkeen kustannusarvio Kosteikon rakentamisen kustannusarvio ja materiaaliluettelo on esitetty taulukossa 2. Taulukko 2. Kosteikon perustamisesta aiheutuvat kustannukset työvaiheittain esitettynä.
16 14 7 Hankkeen toteuttamiseksi tarvittavat viranomaisluvat 7.1 Paikallisen ELY-keskuksen lupa/lausunto hankkeen toteuttamiseksi Varsinais-Suomen ELY-keskukselle on toimitettu suunnittelualueen tietoja sähköpostitse , jonka jälkeen on annettu puhelimitse tarkentavia lisätietoja hankkeen toteuttamisesta ja odotetuista vaikutuksista (puhelinkeskustelu Timo Niemelä / Kari Nieminen). ELYkeskuksessa vesilain valvonnasta vastaavan Niemisen mukaan annetut tiedot hankkeesta ovat riittäviä sellaisenaan, eikä hän nähnyt enää tarvetta suunnitelmaan perustuvalle lausuntomenettelylle. Hankkeen oikeudellisista edellytyksistä on esitetty tarkempi arviointi tämän suunnitelman kohdassa Maankäyttö- ja rakennuslaissa tarkoitettu maisematyölupa Perustettava kosteikkokohde ei sijaitse sellaisella kaava-alueella, jonka määräyksissä edellytettäisiin maankäyttö- ja rakennuslain (132/1999) 128 :ssä tarkoitetun maisematyöluvan saamista.
KOTISEUTUKOSTEIKKO: Suomenniemi, Punkka, Honnin kosteikko
KOTISEUTUKOSTEIKKO: Suomenniemi, Punkka, Honnin kosteikko Maanmittauslaitos, lupa nro 326/MML/11 Pohjakartta Maanmittauslaitos lupanro 326/MML/11 1. Toteuttajat: Suomen riistakeskus - Life+Return of Rural